Source: http://monitorulneamt.ro/s-a-reluat-campionatul-in-liga-feminina-de-handbal/
Timestamp: 2019-02-17 09:56:30+00:00

Document:
S-a reluat campionatul în liga feminină de handbal | Monitorul de Neamț și Roman
duminică, 17 februarie 2019 - 11:56:29
Acasă Actualitate S-a reluat campionatul în liga feminină de handbal
■ etapa a VI-a a început, CSM Roman urmînd să încheie runda, în duelul cu multinaţionala de la CSM Bucureşti ■ gruparea nemţeană are toate şansele să rămînă ultima în clasament ■
Etapa a VI-a a campionatului Ligii Naţionale Feminine – Liga Florilor a debutat încă de pe data de 16 octombrie, cu primul meci disputat la Rîmnicu Vîlcea, în Sala Traian, acolo unde lidera la zi a clasamentului a trecut la pas de CSM Galaţi, scor 27-15 (13-9), într- o partidă fără istoric. Joi, 18 octombrie, de la ora 18, fusese planificat meciul din Sala Sporturilor Cisnădie, între gruparea locală, CS Măgura, care urma să evolueze într-un veritabil derby al Ardealului, în compania HC Zalău. Meciurile au fost programate să continue şi în acest week-end, sîmbătă, 20 octombrie fiind stabilit duelul dintre CS Gloria 2018 Bistriţa Năsăud şi SCM Gloria Buzău. Meciul interesant al Olteniei, dintre CSM Slatina şi CSM Craiova va avea loc duminică, 21 octombrie, de la ora 11, în Sala LPS, în aceeaşi zi şi de la aceeaşi oră urmînd să se joace un alt derby regional, în Sala Sporturilor Horia Demian din Cluj, unde CSU va primi vizita celor de la CS Minaur Baia Mare. În după-amiaza aceleiaşi zile, de la ora 17.30, în Sala D. P. Colibaşi de sub Tâmpa, ASC Corona 2010 Braşov va primi vizita celor de la HC Dunărea Brăila. Pe fondul unui program aglomerat al „tigroaicelor“ de la CSM Bucureşti, campioanele en-titre vor face deplasarea la Roman abia miercuri, 24 octombrie, pentru a încheia, la Sala Sporturilor, runda a VI-a. Meciul va fi transmis în direct de postul naţional de televiziune, în format HD. Venind cu moralul şifonat, după două înfrîngeri consecutive, în campionat, cu Vîlcea respectiv în Liga Campionilor, bucureştencele au, evident, prima şansă la un rezultat pozitiv. Aceasta, cu atît mai mult cu cît CSM Roman deţine lanterna roşie a clasamentului, în primele cinci etape nereuşind să scoată nici măcar un punct. În disperare de cauză, gruparea de la malul Moldovei a schimbat şi antrenorul principal, aducîndu-l pe ex- braşoveanul Dragoş Dobrescu în locul profesorului Cornel Bădulescu. Echipa a trecut, în ultimele luni, printr-o transformare radicală, după o sumedenie de plecări şi aducerea unor handbaliste noi. Totuşi, nucleul nu a reuşit să se sudeze suficient pentru a face faţă rigorilor unei întreceri în care majoritatea formaţiilor s-au întărit substanţial. Astfel, este foarte probabil ca şi după această a VI-a etapă CSM Roman să rămînă codaşa clasamentului, cu zero puncte. Totul, în condiţiile în care moldovencele au mîncat bătaie, acasă, şi de la cele două formaţii nou-promovate, din Buzău, respectiv cea din Baia Mare.
Articolul precedentGata! E timpul pentru o victorie la CSM Roman
Articolul următorPiatra Neamţ: În Bătălia Moldovei, Moartea vs. Sultanul

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM